Број: 06.01/059-2859/13

Датум: 31.07.2013.

**ПОСЛОВНИ ПОРТАЛ CAPITAL.BA**

**н/р Јелене Деспотовић, новинарке**

**ПРЕДМЕТ: Одговор – доставља се**

Поштована,

овим путем прослијеђујемо Вам одговор на постављена питања:

1. Влада Републике Српске, односно Министарство финансија, у оквиру управљања средствима буџета, има успостављен јединствени систем програмске подршке за управљање финансијским информацијама (СУФИ). У оквиру тог система су покривене области, односно модули за управљање главном књигом, набавом, обавезама и потраживањима. Економском политиком Републике Српске за 2013. годину, између осталог, предвиђено је увођење система централизованог обрачуна плата за кориснике који се финансирају из буџета Републике Српске. Плате, као и остале накнаде запослених, које се финансирају из буџета Републике, имају веома велики удио у укупним годишњим расходима буџета (cca 33%). Обрачун плата досада је вршен на нивоу потрошачких јединица, односно буџетских потрашача, на врло хетерогеним и неуједначеним системима и није ни на који начин био технички увезан са системом СУФИ. Овакав начин није омогућавао јединствено праћење правилности планирања издатака за лична примања, те успоставу једниствене евиденције и контроле у области личних примања. С циљем даље интеграције и аутоматизације система СУФИ, неопходно је било на постојећи систем извршити даљу надоградњу за модул обрачуна плата и других личних примања, којим ће бити омогућен једиствени централизовани обрачун плата, за све запослене, чија се плата финансира из буџета Републике.

Овим системом се очекује јединствена и максимална контрола над примјеном прописа о личнима примањима запослених у свим областима (образовање, полиција, судство, органи управе и др.), као и прописа о буџетском систему, који реглишу расходе за лична примања. Истовремено са интеграцијом радних процеса у систему СУФИ, са овим се постижу додатни контролни механизми у финансијском управљању и контроли над употребом јавних средстава. Један од захтјева и препорука међународних финансијских институција, првествено ММФ-а, је био успостава једног оваквог система, на што се Република Српска обавезала кроз документа о сарадњи са овим институцијама.

Поступак јавне набавке спроведен је у складу са Законом о јавним набавкама БиХ ( „Службени гласник БиХ“ број: 49/04, 19/05, 52/05, 92/05, 8/06, 24/06, 70/06 и 12/09), методом отвореног поступка са међународним карактером.

**МИНИСТАРСТВО ФИНАНСИЈА**